google/wiki40b huggingface dataset:
चंदेनी

रिकॉर्ड

भारतीय सेना में कुल सैनिकों की संख्या लगभग 11,00,000 सैनिक हैं, जिनमें से जाट रेजीमेंट की चौंतीस रेजिमेंट हैं| इन सभी में कुल सैनिकों की संख्या (शुदा-अफसर) का सर्वाधिक अंश चंदेनी गाँव को जाता है| यह जाट रेजिमेंट का लगभग दो प्रतिशत है तथा सम्पूर्ण भारतीय थल सेना का लगभग शून्य दशमलव एक प्रतिशत है| इस रिकॉर्ड का दूसरा हकदार भिवानी जिले का ही एक गाँव, हालुवास रहा है|

स्थापना

माना जाता है कि इस गाँव की स्थापना लगभग उन्नीस सौ दस ईस्वी के दशक में चंदा नाम की एक औरत के नाम पर पर हुई थी| यह औरत उस समय अपने पति और बाकी के परिवार के साथ बामला को छोड़ कर यहाँ आई थी| ये लोग वहाँ से किसी क़त्ल की घटना के पश्चात बचते बचाते पहुचे थे| यहाँ उन्होंने स्थायी ज़मीन का अधिग्रहण किया तथा लगभग पूरे गाँव की ज़मीन को चंदा ग्रेवाल ने बीस रुपये में खरीदा था|

स्थिति एवं मौसम

चंदेनी गाँव हरियाणा के भिवानी जिले में चरखी दादरी तहसील के अंतर्गत आता है| यह दादरी-नारनौल रास्ते पर आने वाले बधवाना गाँव से संपर्क रोड पर लगभग तीन कि॰मी॰ की दूरी पर है| लगभग पाँच कि॰मी॰ की दूरी पर झोझू, पन्द्रह कि॰मी॰ दूर चरखी दादरी तथा पचास कि॰मी॰ दूर जिला मुख्यालय भिवानी है| यहाँ की ज़मीन रेगिस्तानी मिटटी के सामान है और दिन के समय भीषण गर्मी पड़ती है| आस पास रेतीली ज़मीन होने की वजह से सर्दियों में यह स्थिति ठीक विपरीत हो जाती है|

लोग

अधिकाँश घर यहाँ जाट समुदाय के लोगों के हैं तथा बहुत कम घर निचली जाति के लोगों के हैं| हालांकि अपनी शुरूआती चरण में यह गाँव सिर्फ ग्रेवालों का था, परन्तु आस पास के क्षेत्रों में संगवान होने की वजह से यहाँ की जनसँख्या में आन्धिक परिवर्तन आ गया| आज यहाँ जाटों में लगभग नब्बे प्रतिशत लोग 'सांगवान' और 'अहलावत' हैं तथा लगभग दस प्रतिशत लोग 'ग्रेवाल' गोत्र से सम्बंधित हैं | गाँव के कुछ लोग मूल गाँव से अलग अपने खेतों में घर बनाकर भी रहते हैं जिस से गाँव की मुख्य जनसँख्या में गिरावट आई है|

व्यवसाय

यहाँ के लोग मूल रूप से खेती करते हैं। परन्तु इन लोगों में सेना में भारती होने का एक गहरा लगाव देखा गया है। गाँव के लगभग नब्बे प्रतिशत पुरुष अपने जीवन में कभी ना कभी भारतीय सेना का हिस्सा रह चुके हैं| लगभग हर घर में कोई ना कोई पुरुष भारतीय सशस्‍त्र सेनाओं (थल, जल अथवा वायु) में कार्यरत् है अथवा सेवानिवृत्त हो चुका है।

फ़सल

शुष्क ज़मीन होने की वजह से यहाँ जल स्तर बहुत नीचे है| गाँव में से एक नहर भी गुज़रती है जो लगभग पन्द्रह सालों से सूखी पड़ी है| अतः यहाँ के लोग भूमिगत पानी की मोटर लगाते हैं जो गहरे-गहरे कूओं में उतारी जाती हैं| इन कूओं की गहराई लगभग दो सौ फीट तक जाति है| यहाँ की मुख्य फ़सल हैं बाजरा, गेहूं, ज्वार और चना|
संयुक्त राष्ट्र खाद्य एवं कृषि संगठन

अन्तर्राष्ट्रीय मुख्यालय

संगठन का मुख्यालय रोम में स्थित है, जो इटाइलियन ईस्ट अफ़्रीका विभाग का पूर्व कार्यालय रहा है। इस इमारत एक सामने ही ऐक्ज़म ओबेलिस्क स्थित है। इसको इथियोपिया से १९३७ में बेनिटो मसोलिनी ने छीन लिया था, फिर बाद में १८ अप्रैल २००५ को लौटाया गया।
शेल्ला विधानसभा निर्वाचन क्षेत्र

शेल्ला विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक दोनकूपर राय हैं।
नवभारत (पत्र)

नवभारत हिन्दी का एक समाचार पत्र है।
रामगोपाल माहेश्वरी ने नागपुर से `नवभारत' दैनिक पत्र का प्रकाशन १९३८ में किया। इसके पाँच संस्करण प्रकाशित हो रहे हैं- नागपुर (१९३०), जबलपुर (१९५०), भोपाल (१९५६), रायपुर (१९५९) तथा इन्दौर (१९६०)। रामगोपाल माहेश्वरी इसके प्रधान सम्पादक रहे हैं। उनके बाद कालिकाप्रसाद दीक्षित, मदनलाल माहश्वरी इसके प्रधान सम्पादक रहे हैं। छत्तीसगढ़ और ओडिशा के प्रधान संपादक समीर माहेश्वरी हैं, जबकि राज्य संपादक राजेश जोशी हैं। राजेश जोशी पत्रकारिता के क्षेत्र में करीब ढाई दशक से सक्रिय हैं और छत्तीसगढ़ में जाना-माना नाम हैं।
वहीदा रहमान

प्रारंभिक जीवन

वहीदा रहमान का जन्म भारत के तमिलनाडु के चेंगलपट्टू में मुस्लिम परिवार में हुआ था। उन्होंने और उसकी बहन ने चेन्नई में भरतनाट्यम सीखा। जब वह किशोरावस्था में थी, उनके जिला आयुक्त पिता की मृत्यु हो गई थी। सबसे पहले उन्होंने 1955 में तेलुगू फिल्मों से शुरुआत की थी। फिर कुछ तमिल फिल्मों में भी उन्होंने काम किया।

करियर

हिन्दी फिल्म में उनकी पहली उपस्थिति सी आई डी (1956) में हुई थी। बाद में, उन्हें प्यासा (1957), 12 ओ'क्लॉक (1958), कागज़ के फूल (1959), साहिब बीबी और ग़ुलाम और चौदहवीं का चाँद (1961) सहित कई सफल फिल्मों में देखा गया। उनकी अन्य उल्लेखनीय फिल्मों में सोलवाँ साल (1958), बात एक रात की (1962), कोहरा (1964), बीस साल बाद (1962), गाइड (1965), मुझे जीने दो (1963), तीसरी कसम (1966), नील कमल (1968) और ख़ामोशी (1969) शामिल हैं।
उनका करियर 1960, 1970 और 1980 के दशक तक जारी रहा। उन्होंने गाइड (1965) में अपनी भूमिका के लिए सर्वश्रेष्ठ अभिनेत्री का फिल्मफेयर पुरस्कार जीता। यहाँ वह अपने करियर के शिखर पर पहुँची। उन्होंने नील कमल (1968) के लिये भी ये पुरस्कार जीता। लेकिन बाद की फिल्मों में उत्कृष्ट अभिनय के बावजूद जिसमें रेशमा और शेरा (1971) के लिये राष्ट्रीय पुरस्कार जीतना शामिल रहा, उनकी फिल्में बॉक्स ऑफिस पर असफल रहीं।
सत्तर के दशक के मध्य से, मुख्य हीरोइन के रूप में वहीदा का करियर समाप्त हो गया और चरित्र अभिनेत्री के रूप में उनका करियर शुरू हुआ। लम्हे (1991) में अपनी उपस्थिति के बाद, उन्होंने 12 साल के लिए फिल्म उद्योग से संन्यास ले लिया।
टोरंटो मेपल लीफ़्स

टोरंटो मेपल लीफ़्स, एक प्रसिद्ध आइस हॉकी टीम है, जो टोरंटो में आधारित है। वे नैशनल हॉकी लीग में खेलते हैं।
गोलमाल (फ़िल्म श्रृंखला)

गोलमाल: फ़न अनलिमिटेड

लक्ष्मण (शर्मन जोशी) महाविद्यालय का एक छात्र है और हॉस्टल में रहता है जहाँ उसके साथ तीन दोस्त - गोपाल (अजय देवगन), माधव (अरशद वारसी), और लकी (तुषार कपूर) अवैध रूप से रहते है। अपने लेनदार वसूली भाई (मुकेश तिवारी) से बचने के लिए ये अन्धे सोमानाथ (परेश रावल) और उसकी अन्धी बीवी को झूठ बोलकर उनके पोते समीर बनकर रहने लगते है। इसी बीच उन लोगों की जिन्दगी मे निराली (रिमी सेन) आती है। और वे उसे रिझाने के कई पैतरे चलते है। बबली भाई (संजय मिश्रा) की भी नजर उस घर में रहती है और वह कई लोगो को उस घर में भेजता है। इस बीच कई घटनाक्रम के बाद फिल्म नाटकीय अन्त की ओर अग्रसर होता है।

गोलमाल अगेन

गोपाल (अजय देवगन), माधव (अरशद वारसी), लकी (तुषार कपूर), लक्ष्मण (श्रेयष तलपड़े) और लक्ष्मण (कुणाल खेमू) अनाथ हैं, जो ऊटी के सेठ जमनादास अनाथालय से पले-बढ़े होते हैं। लेकिन गोपाल और माधव के बीच लड़ाई के चलते ये लोग अनाथालय छोड़ कर चहले जाते है। कई सालों बाद जमनादास की मौत के बाद वे सब वापस इस अनाथालय में पहुंचते हैं। जहाँ उनकी मुलाकात खुसी (परिणीति चोपड़ा) और एना मैथ्यू (तब्बू) से होती है। वहां उन्हें पता चलता है कि वासु रेड्डी (प्रकाश राज) नाम का बिल्डर और उसका साथी निखिल (नील नितिन मुकेश) उस आश्रम और उसके साथ लगे कर्नल चौहान (सचिन केलकर) के भूखंड को हथियाना चाहते हैं। बाद में उन्हें पता चलता है कि खुसी की मौत हो चुकी है और वह केवल उन्हीं को दिखती है। उसकी हत्या निखिल ने की होती है। और वे लोग अन्ना मैथ्यू की सहायता से खुसी को न्याय दिलाते है।
पोठोहार

पोठोहार या पोठवार (پوٹھوہار या پوٹھوار, Pothohar या Pothwar) पूर्वोत्तरी पाकिस्तान का एक पठार क्षेत्र है जो उत्तरी पंजाब और आज़ाद कश्मीर में विस्तृत है। यह सिंध सागर दोआब में स्थित है, जो पूर्व में झेलम नदी से पश्चिम में सिन्धु नदी के बीच का इलाका है। इसे उत्तर में काला चिट्टा और मारगल्ला पर्वत शृंखलाएँ है और दक्षिण में नमक कोह शृंखला है। नमक कोह का १,५२२ मीटर ऊँचा सकेसर पर्वत (سکیسر, Sakesar) इसका सबसे ऊँचा पहाड़ है। यहाँ के लोग पंजाबी भाषा की पोठवारी और हिन्दको उपभाषाएँ बोलते हैं और कुछ लोग पश्तो भी बोलते हैं।
पोठोहार बहुत से पंजाबी हिन्दू और सिखों की भी पूर्वजभूमि है, मसलन 'अरोड़ा' का पारिवारिक नाम रखने वाले अक्सर मूल-रूप से पोठोहारी होते हैं। इस क्षेत्र में बहुत से मशहूर हिन्दू धार्मिक स्थल हैं, जिनमें शिवजी का प्रसिद्ध कटासराज मंदिर शामिल है। कहा जाता है कि सति कि मृत्यु पर जब शिव रोये तो उनके अश्रुओं का एक ताल राजस्थान में पुष्कर में बना और दूसरा पोठोहार में कटासराज में। कहा जाता है कि पांडव भी अपने अज्ञातवास के दौरान पोठोहार में रहे थे और युधिष्ठिर ने जिस ताल पर यक्ष प्रश्नों का उत्तर दिया था वह ताल भी इसी क्षेत्र में था।
सरोजिनी साहू

जीवन वृत

उनका जन्म १९५६ में उड़ीसा के धेंकनाल में हुआ था। उनके पिता का नाम श्री इश्वर चन्द्र साहू तथा माता का श्रीमती नलिनी देवी था। उनका विवाह ओड़िया साहित्य के प्रमुख लेखक जगदीश मोहंती के साथ हुआ है। आपकी दो संतानें हैं।
उन्होंने विधि में स्नातक और ओड़िया साहित्य में स्नातकोत्तर तथा पीएचडी तक शिक्षा प्राप्त की है। वे सम्प्रति में बेलपहाड़ कॉलेज में प्राध्यापक के रूप में कार्यरत हैं।

रचनात्मक विशेषताएँ

उनकी रचनाएँ उड़िया साहित्य में नारीवादी धारा का प्रमुख स्तंभ हैं। इस कारण उन्हें शिमोन दबउआ भी कहा जाता है। पर वे हेगेलीय तत्व "अन्यान्य" (Others) के स्तर पर सिमोन से अलग हैं। जुडिथ बटलर (Judith Buttler) या वर्जीनिया वूल्फ़ (Virginia Woolf) की सोच से भी उनका नारीवाद थोड़ा अलग है। नारीवाद को लिंग समस्या (जेंडर प्रॉब्लम) से आगे पितृसतात्मक समाज के प्रति विरोध से परे नारियों की समूचे दुनिया का अलग ढंग से अवलोकन करना उनकी रचनाओं की विशेषता है। उनकी रचनाओं में यौनता को नया आयाम देने की कोशिश की गई है। वे यौनता को केवल दैहिक वासनाओं से जोड़कर देखने के बजाय उससे आगे लैंगिक समस्या, लैंगिक भूमिका, लैंगिक समता, लैंगिक पहचान से जोड़ कर देखती हैं। उनका उपन्यास "उपनिवेश " ओड़िया साहित्य का प्रथम उपन्यास माना जाता है जिसमे नारी की यौन भावनाओं को मुक्त रूप से स्वीकारा गया है। उपन्यास की नायिका मेधा बोहेमियन नारी है और सारा जीवन एक पुरुष के साथ बिताने में ऊब जाती है। उनका सबसे चर्चित उपन्यास "गम्भिरी घर" एक पाकिस्तानी कलाकार और भारतीय गृह वधु की प्रेम कहानी है। इसमें आतंकवाद, राष्ट्र और व्यक्ति में चल रहे संघर्षों तथा पाप, पुण्य की भावनाओं के द्वंद्व का बखूबी चित्रण किया गया है। ओड़िया साहित्य में नारीवादी स्वर को प्रखर करने की दृष्टि से "गम्भिरी घर" की भूमिका बेहद महत्वपूर्ण है।
[
कोरी

कोरी (अथवा कोली) एक भारतीय जाति है जो पारम्परिक रूप से बुनाई का काम करते हैं। कोरी लोग हिमाचल प्रदेश, उत्तर प्रदेश और उत्तराखण्ड में अनुसूचित जाति में वर्गीकृत किये गये हैं। 
नाम "कोरी" की व्युत्पति शब्द "कोरा" (मोटा कपड़ा) से हुई है जो उनके पारम्परिक व्यवसाय को निरूपित करता है। कुछ कोरी लोग अपने आप को कबीर के वंशज मानते हैं। शब्द कोली का अर्थ मकड़ी जाल बनाने वाले होता है जो उनके बुनाई के व्यवसाय की ओर इंगित करता है।
2011 की जनगणना के अनुसार कोरी अनुसुचित जाति की उत्तर प्रदेश में कुल आबादी 2,293,937 है।
शब्दकल्पद्रुम

शब्दकल्पद्रुम संस्कृत का आधुनिक युग का एक महाशब्दकोश है। यह स्यार राजा राधाकांतदेव बाहादुर द्वारा निर्मित है। इसका प्रकाशन १८२८-१८५८ ई० में हुआ। यह पूर्णतः संस्कृत का एकभाषीय कोश है और सात खण्डों में विरचित है। इस कोश में यथासंभव समस्त उपलब्ध संस्कृत साहित्य के वाङ्मय का उपयोग किया गया है। इसके अतिरिक्त अंत में परिशिष्ट भी दिया गया है जो अत्यंत महत्वपूर्ण है। ऐतिहसिक दृष्टि से भारतीय-कोश-रचना के विकासक्रम में इसे विशिष्ट कोश कहा जा सकता है। परवर्ती संस्कृत कोशों पर ही नहीं, भारतीय भाषा के सभी कोशों पर इसका प्रभाव व्यापक रूप से पड़ता रहा है।
यह कोश विशुद्ध शब्दकोश नहीं है, वरन् अनेक प्रकार के कोशों का शब्दार्थकोश, प्रर्यायकोश, ज्ञानकोश और विश्वकोश का संमिश्रित महाकोश है। इसमें बहुबिधाय उद्धरण, उदाहरण, प्रमाण, व्याख्या और विधाविधानों एवं पद्धतियों का परिचय दिया गया है। इसमें गृहीत शब्द 'पद' हैं, सुवंततिंगन्त प्रातिपदिक या धातु नहीं।

परिचय

शब्दकल्पद्रुम में पाणिनिव्याकरण के अनुसार प्रत्येक शब्द की व्युत्पत्ति दी गई है, शब्दप्रयोग के उदाहरण उद्धृत हैं तथा शब्दार्थसूचक कोश या इतर प्रामाणों के समर्थन द्बारा अर्थनिर्देश किया गया है। पर्याय भी दिए गए है। धातुओं से व्युत्पन्न क्रियापदों के उदाहरण भी दिए गए हैं। पदोदाहरण आदि भी हैं। कुछ थोड़े अतिप्रचलित वैदिक शब्दों के अतिरिक्त शेष नहीं हैं। शब्दों की विस्तृत व्याख्या में दर्शन, पुराण, वैद्यक धर्मशास्त्र आदि नाना प्रकारों के लंबे लंबे उद्धरण भी दिए गए है। तंत्र मंत्र, शास्त्र, स्त्रीत्न आदि से उद्धृत करते हुए अनेक संपूर्ण स्त्रोत्, तांत्रिक मंत्र आदि के भी विस्तृत अंश उद्धारित हैं। ज्योतिषशास्त्र और भारतीय विद्याओं के परिभाषिक शब्दों का भी उन विद्याओं के विशेषज्ञों के सहयोग से सप्रमाण विवरण दिया गया है। इसमें कोश की रचनापरिपाटी के विषय में भी विस्तृत वक्तव्य दिया गया है। उन कोशों की सूची भी दी गई है जो उपलब्ध थे और जिनस शब्दसंग्रह किया गया है। साथ ही विभिन्न कोशों में उल्लिखित पर अनुपलब्ध कोशों अथवा कोशकारों के नाम भी भूमिका में दिए गए हैं। लेखक स्वयमपि संस्कृत वैदुष्य के अतिरिक्त बांग्ला, हिंदी, अरबी, फारसी, अंग्रेजी आदि अनेक भाषाओं का अच्छा जानकार था।
ओकटाग्राम (अष्टकोणीय तारा )

ओकटाग्राम (अष्टकोणीय तारा ) (Octagram)यह ज्यामिति की एक आकृति है।

परिभाषा

आठ कोणों से बनी आकृति को ओकटाग्राम (अष्टकोणीय तारा ) कहते हैं। ग्रीक प्रत्यय -ग्राम के पूर्व यूनानी संख्यात्मक उपसर्ग ओकटा लगाने पर ओकटाग्राम शब्द बना। जिसका अर्थ है आठ कोण की आकृति।

सम अष्टकोणीय तारा

जिस अष्टकोणीय तारे के कोणों की सभी भुजाएं समान हों उसे सम अष्टकोणीय तारा (Regular Octagram) कहते हैं।
घुलाम अहमद बिलूर

घुलाम अहमद बिलूर एक राजनीतिज्ञ है पाकिस्तान के राष्ट्रीय विधानसभा में | वह NA-6 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
मोड़दार पर्वत

एक प्रकार का पर्वत जिसका निर्माण चट्टानों के मुड़ने से होता है। हिमालय एवं आल्पस इसके उदाहरण हैं।
अंतर्सहजीवी

अंतर्सहजीवी (endosymbiont) ऐसा जीव होता है जो एक सहजीवी-सम्बन्ध में किसी अन्य जीव के शरीर या कोशिकाओं के अन्दर वास करता हो। यह आवश्यक नहीं है कि यह सम्बन्ध पारस्परिक रूप से लाभदायक हो। इसका एक उदाहरण ऐसे बैक्टीरिया हैं जो मानवों की जठरांत्र क्षेत्र में रहती है। यह बक्टीरिया मानव द्वारा खाये गये भोजन के पाचन में सहायक होते हैं और स्वयं इस भोजन से इनका पोषण होता है।
अवुकाना बुद्ध प्रतिमा

स्थल और सज्जा

अवुकाना प्रतिमा मध्य श्रीलंका के केकीरवा विभाग में स्थित अवुकाना ग्राम मे विद्यमान है। उस ग्राम का अपर नाम औकाना भी प्रसिद्ध है। प्रतिमा के सम्मुख काला वेवा नामका सरोवर है। बुद्ध प्रतिमा सरोवर की ओर अभिमुखी है।  विशाल ग्रेनैट शिल से निर्मित वो प्रतिमा को गिरिका (टीला) से भिन्न नहीं किया गया है, अपि तु गिरिका के सम्मुख स्थित भाग पर उत्कीर्णन करके पृष्ठ भाग गिरिका के साथ सँल्लग्न ही स्थापित किया गया है  । ऐसा करने से प्रतिमा का आधार दृढ हो गया है और वो विशाल प्रतिमा दृढतया भूमि पर स्थित हो गई है । परन्तु प्रतिमा का कमल आकार आसन का भिन्नतया उत्कीर्णन करके प्रतिमा के आधार के रूप में निर्मित किया गया है। आसन के बिना प्रतिमा का औन्नत्य ३८ फीट् १० इंच् (११.८४ मीटर) है। आसन का औन्नत्य गिन कर यदि प्रतिमा के सम्पूर्ण औन्नत्य को गिनते हैं, तो प्रतिमा का औन्नत्य ४२ फीट (१३ मीटर) होता है । प्रतिमा के अग्र भाग में एक मन्दिर है। प्राचीन काल में उस मन्दिर में ही ये प्रतिमा प्रस्थापित हुई थी। आज भी वहाँ अनेक अवशेष उपबद्ध हैं।उस मन्दिर की भित्ति इंटो और चट्टानों से निर्मित है। उस मन्दिर की लम्बाई ७४ फीट (२३ मीटर) और विस्तार ६३ फीट (१९ मीटर) है ।

वैशिष्ट्य

श्रीलंका की प्राचीन बौद्ध प्रतिमा में अवुकाना प्रतिमा का भी उल्लेख होता है । ये प्रतिमा गान्धार औरअमरावती की शिल्पशैली में निर्मित है ऐसा स्पष्टतया जान पड़ता है। बुद्धमूर्ति के शरीर पर वस्त्रों को कुण्ठतया (tight) बनाये गया है। अतः बुद्ध की शरीराकृति स्पष्टतया देख सकते हैं। श्रीलंका की बौद्ध परम्परा के अनुसार बुद्ध प्रतिमा का दायां कन्धा वस्त्र से आच्छादित है, परन्तु बायां कन्धा अनावृत ह है। सावधान स्थिति में दिखाये गये बुद्ध के शरीर का दायं हस्त वस्त्र को धारण किये हुए हैं ऐसा आकृति का स्वरूप है। दायाँ हाथ कन्धे तक उठा कर के करतल को बायी ओर वक्रीकृत (मोड़ा) किया गया है । जिस मुद्रा में बुद्ध प्रतिमा है, वो मुद्रा आशीर्वाद मुद्रा के रूप में प्रसिद्ध है। वो आशीर्मुद्रा अभयमुद्रा का ही एक प्रकार है ।
सल्फ्यूरस अम्ल

सल्फ्यूरस अम्ल एक अकार्बनिक यौगिक है।
वॉट

नैनोवॉट

एक नैनोवॉट एक वॉट के १ करोड़वें भाग का होता है।

माइक्रोवॉट

एक माइक्रोवॉट एक वॉट के एक लाखवें भाग के बराबर होता है।

मिलिवॉट

एक मिलिवॉट एक वॉट के एक हज़ारवें भाग के बराबर होता है।

किलोवॉट

एक किलोवॉट एक वॉट हजार गुना होता है।

मेगावॉट

एक मेगावॉट एक वॉट से दस लाख गुना ज्यादा होता है। 1 MW = 1000 KW
खुनयंग छिश

नामार्थ

अमेरिकी ऐल्पाइन क्ल्ब के अनुसार 'खुनयंग छिश' का मतलब 'कोने पर स्थित पर्वत' होता है।
रायल एयर मारोक

यह विश्व की एक प्रमुख वायुयान सेवा हैं |
बाराँ जिला

विवरण

सन् 1948 में संयुक्त राजस्थान के निर्माण के समय भी बाराँ एक जिला था। 31 मार्च 1949 को राजस्थान का पुनर्निर्माण हुआ और बाराँ जिला मुख्यालय को कोटा जिले का उपखण्ड मुख्यालय बनाया गया। 10 अप्रैल 1991 को पूर्व कोटा जिले से बाराँ जिले का निर्माण किया गया। "वराह नगरी" बारां चौदहवी व पन्द्रहवीं शताब्दी में सोलंकी राजपुतों के अधीन था। उस समय इसके अन्तर्गत १२ गाँव आते थे, इसलिए यह नगर बारां कहलाया। बारां समुद्रतल से २६२ मीटर की उँचाई पर कालीसिंध, पार्वती व परवन नदियों के बीच स्थित है। बारां जिला छह उपखण्डों - बारां, मांगरोल, अटरु, किशनगंज, शाहाबाद एवं छबडा तथा आठ तहसीलों - अंता, बारां, मांगरोल, अटरु, किशनगंज, शाहाबाद छबड़ा एवं छीपाबड़ौद में विभाजित है। बारां शहर में पानी की सप्लाई पार्वती नदी में स्थित हीकङदह से होती है।
भोला सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

भोला सदर उपजिला बांग्लादेश के दक्षिणी भाग में, बरिशाल विभाग के भोला जिले में स्थित है।
२६९७ ईसा पूर्व

२६९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
व्यवसाय प्रबंधन

कम्पनी अधिनियम की धारा २(२५) के अनुसार,"प्रबन्धक से आशय ऐसे व्यक्ति से है,जे कि संचालक मण्डल के नियन्त्रण एवं निर्देशन के अन्तर्गत, कम्पनी के अधिकांश या सभी मामलो का प्रबन्ध करता है|
रेमिंग्टन 1100 (बन्दूक)

इतिहास

वायने लीक और आर० कैली द्वारा डिजाइन की गयी रेमिंगटन बन्दूक का 1100 मॉडल सन् 1963 में बनाया गया था। इससे पूर्व 58 मॉडल और 878 गैस ऑपरेटेड बन्दूक ही हुआ करती थी। 58 मॉडल रिक्वायल ऑपरेटेड था जिसमे जॉन ब्राउनिंग का डिजायन लिया गया था। इसके 11-48 मॉडल भी ब्राउनिंग के डिजाइन पर आधारित थे। इसके अन्य दो 11 एवं ऑटो-5 मॉडल भी उसी डिजाइन के थे। परन्तु रेमिंग्टन 1100 के वर्तमान सभी मॉडल गैस संचालित हैं जो फायर से लगने वाले झटके को काफी कम कर देते हैं। इसके 12, 20, 28 और .410 बोर के मॉडल भी इसी साल 2013 में बनाये जा रहे हैं। गैस आधारित ऑटोलोडिंग शॉटगन्स की श्रेणी में इस बन्दूक ने यूनाइटेड स्टेट्स के इतिहास में उल्लेखनीय क्रान्ति की है।

उपयोग

रेमिंग्टन 1100 का उपयोग वाटरफॉलिंग गन के रूप में अक्सर किया जाता है। वैसे ट्रैप शूटिंग, स्कीट शूटिंग और स्पोर्टिंग क्ले शूटिंग के लिये इसके विशेष संस्करण बनाये गये जो काफी लोकप्रिय हुए। थ्री गन शूटिंग में भी इसका उपयोग खूब हुआ।
भगदत्त

भगदत्त प्राग्ज्योतिष (असम) देश के अधिपति, नरकासुर का पुत्र और इंद्र का मित्र था। वह अर्जुन का बहुत बडा़ प्रशंसक था, लेकिन कृष्ण का कट्टर प्रतिद्वंदी। 
एक बार भौमासुर ने इंद्र के कवच और कुंडल छीन लिए। इसपर कृष्ण ने क्रुद्ध होकर भौमासुर के सात पुत्रों का वध कर डाला। भूमि ने कृष्ण से भगदत्त की रक्षा के लिए अभयदान माँगा। भौमासुर की मृत्यु के पश्चात् भगदत्त प्राग्ज्योतिष के अधिपति बने। भगदत्त ने अर्जुन, भीम और कर्ण के साथ युद्ध किया। हस्ति युद्ध में भगदत्त अत्यंत कुशल थे। कृतज्ञ और वज्रदत्त नाम के इनके दो पुत्र थे, इनमें कृतज्ञ की मृत्यु नकुल के हाथ से हुई। वज्रदत्त राजा होने पर अर्जुन से पराजित हुआ।
कुरुक्षेत्र के युद्ध में वह कौरव सेना की ओर से लडा़ और अपने विशालकाय हाथी के साथ उसने दर्शन सहित बहुत से योद्धओं का वध किया। अपने 'सौप्तिक' नामक हाथी पर उसने भीम को भी परास्त किया।
भगदत्त के पास शक्ति अस्त्र और वैश्नव अस्त्र जैसे दिव्यास्त्र थे। उसके पुत्र क वध नकुल ने किया। १२ वें दिन के युद्ध में उसके वैष्णव अस्त्र को श्रीकृष्ण द्वारा विफ़ल किया गया और फिर अर्जुन ने उसका वध किया।
गेंदबाज

क्रिकेट के खेल में गेंदबाज गेंद फेंकने की जिम्मेदारी लेता है और गेंद फेंकने की इस क्रिया या कला को गेंदबाज़ी कहा जाता है।

सबसे तेज गेंद

अभी तक शोएब़ अख्तर द्वारा फरवरी २००३ में फेंकी गेंद को सबसे तेज़ गेंद (१००.२३ मील प्रति घंटा या १६१.३ किलोमीटर प्रति घंटा) माना जाता है।
सूत्रकृमि

सूत्रकृमि या गोल कृमि (नेमैटोड) अपृष्ठवंशी, जलीय, स्थलीय या पराश्रयी प्राणी है। ये सूदूर अन्टार्कटिक तथा महासागरों के गर्तों में भी देखें गएं हैं। इनका शरीर अखंडित, लम्बे पतले धागे जैसा तथा बेलनाकार होता है, इसलिए इसे राउण्डवर्म कहा जाता है। इनको प्राणि जगत में एक संघ की मर्यादा प्राप्त हैं। इनकी लगभग ८०,००० जातियाँ हैं जिसमें से १५,००० से अधिक परजीवी है। इस जन्तु में नर तथा मादा अलग-अलग होते हैं जिसमें नर छोटा तथा पीछे का भाग मुड़ा़ हुआ रहता है किन्तु मादा का शरीर सीधा होता है। नर का जनन अंग क्लोयका के पास होता है किन्तु मादा का जनन अंग वल्वा के रूप में बाहर की ओर खुलता है। इनमें रक्त-परिवहन तंत्र और श्वसन तंत्र नहीं पाये जाते हैं इसलिए श्वसन का कार्य विसरण के द्वारा होता है।
लघु उपग्रह

लघु उपग्रह (Miniaturized satellites or small satellites) उन कृत्रिम उपग्रहों को कहते हैं जो आकार और भार की दृष्टि से छोटे होते हैं। प्राय: ५०० किग्रा से कम वजनी उपग्रह इस श्रेणी में आते हैं।

उपयोगिता एवं महत्व

छोटे उपग्रह बनाने से एक लाभ यह होता है कि लागत कम प। दती है। छोटे उपग्रह कम शक्ति के राकेटों की सहायता से प्रक्षेपित किये जा सकते हैं। कभी-कभी एक से अधिक लघु उपग्रह एक ही बार में प्रक्षिप्त किये जा सकते हैं। बड़ेौर शक्तिशाली राकेटों में ये दूसरी भारी चीजों के साथ 'अतिरिक्त भार' के रूप में प्रक्षिप्त किये जा सकते हैं। इनकी डिजाइन सस्ती होती है।
मियाओ लोग

मियाओ (चीनी भाषा: 苗, अंग्रेज़ी: Miao) जनवादी गणराज्य चीन की सरकार द्वारा परिभाषित एक लोक-जाति है। ध्यान रहे कि यह एक चीनी भाषा का नाम है और वहाँ की सरकार ने चीन के दक्षिण में रहने वाले बहुत से समुदायों को मिलकर इस श्रेणी में डाल दिया है। बहुत से मियाओ लोग अपने-आप को यह पहचान नहीं देते और न ही मानते हैं कि वे मियाओ हैं। इसलिए मियाओ समुदायों के बारे में बात करते हुए यह ज़रूरी है कि यह भी साफ़ किया जाए की किस मियाओ उपजाति की बात हो रही है। बहुत से मियाओ कहलाने वाली जातियाँ चीन की सरहद के पार वियतनाम, बर्मा और थाईलैंड में भी रहती हैं। चीन में यह गुइझोऊ, हुनान, युन्नान, सिचुआन, गुआंगशी, हाइनान, गुआंगदोंग और हुबेई प्रान्तों में रहते हैं। मियाओ लोगों में भिन्न ह्मोंग (Hmong) नामक जातियाँ भी शामिल हैं।
अनुभव

प्रयोग अथवा परीक्षा द्वारा प्राप्त ज्ञान अनुभव कहलाता है। प्रत्यक्ष ज्ञान अथवा बोध। स्मृति (याददास्त) से भिन्न ज्ञान। तर्कसंग्रह के अनुसार ज्ञान के दो भेद हैं - स्मृति और अनुभव। संस्कार मात्र से उत्पन्न ज्ञान को स्मृति और इससे भिन्न ज्ञान को अनुभव कहते हैं। अनुभव के दो भेद हैं - यथार्थ अनुभव तथा अयथार्थ अनुभव। प्रथम को प्रमा तथा द्वितीय को अप्रमा कहते हैं। यथार्थ अनुभव के चार भेद हैं-
(1) प्रत्यक्ष, (2) अनुमिति, (3) उपमिति, तथा (4) शाब्द
इनके अतिरिक्त मीमांसा के प्रसिद्ध आचार्य प्रभाकर के अनुयायी अर्थपत्ति, भाट्टमतानुयायी अनुपलब्धि, पौराणिक सांभविका और ऐतिह्यका तथा तांत्रिक चंष्टिका को भी यथार्थ अनुभव के भेद मानते हैं। इन्हें क्रम से प्रत्यक्ष, अनुमान, उपमान, शब्द, अर्थापत्ति, अनुलब्धि, संभव, ऐतिह्य तथा चेष्टा से प्राप्त किया जा सकता है।
अयथार्थ अनुभव के तीन भेद हैं-
(1) संशय, (2) विपर्यय तथा (3) तर्क।
संदिग्ध ज्ञान को संशय, मिथ्या ज्ञान को विपर्यय एवं ऊह (संभावना) को तर्क कहते है।